ร้านสีนานวล ร้านอาหารไทยสไตล์ประยุกต์ บรรยากาศดี อาหารอร่อย เพื่อนที่มข.แนะนำมา ครั้งแรกก็ประทับใจ เป็นร้านในขอนแก่นที่แนะนำว่าห้ามพลาด

ที่ตั้ง : ร้านจะอยู่บริเวณหลังมอ ของม.ขอนแก่น จากประตูหลังมอให้เลี้ยวซ้าย แล้วตรงไปเรื่อยๆ ประมาณ 500 ม. ก็จะเห็นร้าน

บรรยากาศร้าน: ร้านบรรยากาศดีมาก ตกแต่งร้านสวยงาม สไตล์ไทยประยุกต์ ร้านออกโทนอบอุ่นเหมาะกับครอบครัว คู่รัก และกับเพื่อน ร้านมีที่จอดรถให้ด้วยแต่ไม่มาก พนักงานร้านบริการดี 

รสชาติ: เมนูในร้านจะเป็นแนวอาหารไทย พวกแนวน้ำพริกต่างๆก็มีนะ และมีแหนมเนืองวีทีด้วย เมนูที่สั่งมามี
- ห่อหมกทะเลมะพร้าวอ่อน: ห่อหมกถึงเครื่อง รสกลมกล่อม อร่อยมาก หอมมะพร้าวอ่อน อาหารทะเลก็สดดี ปริมาณได้เยอะ แนะนำต้องสั่ง
- กระพงสามรส: ปลากระพงทอดกรอบๆ ราดด้วยน้ำสามรส แต่จานนี้รสชาติน้ำราดรู้สึกยังไม่ครบสามรสเท่าไหร่ เหมือนขาดๆรสอะไรไป แต่โดนรวมก็ดี
- ไก่ผัดเม็ดมะม่วง: ไก่นำไปทอดพอประมาณก่อนค่อยนำมาผัดใส่ซอส เม็ดมะม่วง ทานกับข้าวหรือทานเล่นๆก็อร่อย
- หมูน้ำแดง: เป็นหมูสามชั้นทอดแล้วนำมาผัดกับน้ำซอสสีแดง รสหวานๆ อร่อยดี
- ต้มแซ่บ: ก้อแซ่บสมชื่อ รสเปรี้ยวเผ็ด โอเคมาก

โดยรวมทั้งรสชาติอาหาร และบรรยากาศร้านดีมาก เหมาะกับพาแขกบ้านแขกเมืองมาเลี้ยงจริงๆ เป็นร้านที่แนะนำถ้ามาขอนแก่นแล้วห้ามพลาด

รสชาติ ⭐⭐⭐⭐⭐
บรรยากาศ ⭐⭐⭐⭐⭐
บริการ ⭐⭐⭐⭐
คุ้มค่า ⭐⭐⭐⭐⭐
โดยรวม ⭐⭐⭐⭐⭐

????????????????
